You are here: Home » Content » Tegnologie Graad 7 » Ontwerp en realiseer 'n vuurpyl
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETSenPhaseTech Tags7th Afrikaans Course LO1:AS7.1.13 LO1:AS7.1.8 LO1:AS7.1.10 LO1:AS7.1.7 Assignment This module and collection are included inLens: Siyavula: Technology (Gr. 7-9)By: SiyavulaModule Review Status: In ReviewCollection Review Status: In Review
ONTWERP EN REALISEER ‘N VUURPYLAgtergrond‘n Vuurpyl maak staat op spuitaandrywing om te kan vlieg. Wanneer ‘n vuurpyl sy brandstof gebruik, word ‘n stroom warm lug by die stert uitgespuit wat die vuurpyl vorentoe laat beweeg. Vliegtuie wat laer as 25 km vlieg, gebruik die suurstof uit die atmosfeer om hul brandstof te laat ontbrand.Vuurpyle moet suurstof saam vervoer, want bokant 25 km van die aarde se oppervlak is daar nie genoeg suurstof nie.Maak ‘n vuurpylAgtergrondOns gaan nou ‘n vuurpyl maak wat spuitaandrywing gebruik om vorentoe te beweeg. Die spoed waarmee ‘n vuurpyl vorentoe beweeg, hang af van die hoeveelheid dryfgas wat dit agter uitlaat. Water is ‘n baie beter dryfmiddel as warm gas, want dit is baie swaarder. Ons gaan saamgeperste water en lug gebruik en waarnemings maak oor hoe hoog/ver jul vuurpyl kan vlieg.
Opdrag 1: Om benodigdhede te versamel vir julle vuurpylTable 1
Benodigdhede:Dun karton. ‘n Pen. ’n Liniaal. Gekleurde karton. ‘n Skêr. Twee leë 2 ℓ plastiekbottels Sterk breë kleeflint of maskeerband. ‘n Tregter. ’n Beker water. ’n Kurkprop. ‘n Lugklep (van ‘n fietspomp). Plastiekpyp. ‘n Fietspomp. ’n Banksakkie. ’n Gradeboog. Gom. ‘n Handwerkmes. ‘n Stilet of breinaald. ‘n Passer. Oliebasis verf.Agtergrond‘n Vliegtuig of vuurpyl werk volgens Newton se derde Wet van Beweging, nl. as die een bron ‘n krag uitoefen op ‘n ander, dan oefen die ander bron dieselfde hoeveelheid krag uit op die eerste bron, maar in die teenoorgestelde rigting as die eerste bron, d.w.s. op elke aksie is daar ‘n teenoorgestelde reaksie.As die krag wat jy op ‘n voorwerp uitoefen groter is as die weerstand wat die voorwerp uitoefen, kan die krag wat jy uitgeoefen het, beweging veroorsaak. Die beweging in die vuurpyl word bewerkstellig deurdat die vuurpyl opwaarts gestoot word deur die ontsnappende gasse wat vervaardig is as gevolg van die chemiese reaksie tussen die brandstof en suurstof wat verbrand in die verbrandingskamers. Die groot volume gasse ontsnap deur die vuurpyl se staaluitlaatpyp teen ‘n hoë snelheid.Daar is vyf soorte kragte wat op ‘n vuurpyl inwerk, nl.:Stootkrag: die krag wat die enjin verskaf wat by die agterkant uitkom en die vuurpyl vorentoe stootAantrekkingskrag: die krag wat die vuurpyl terug aarde toe druk.Weerstand: die lug bied weerstand teen die vuurpyl, wat veroorsaak dat die vuurpyl se spoed afneem. (Buite die atmosfeer is daar geen weerstand nie, want daar is geen lug nie).Stygkrag: ‘n Vuurpyl kan nie doeltreffend gelanseer word en vertikaal opstyg nie, tensy die stootkrag van sy motore groter is as die vuurpyl se gewig.Relatiewe wind: Die lug vloei vinnig om die neus en langs die romp af. Langer neusstukke word gebruik om beter lugvloei te verkry.
Opdrag 2: Om navorsing te doen oor hoe die vinne van ‘n vuurpyl lykTable 2
Agtergrond‘n Vuurpyl het vinne nodig om reguit te kan vlieg. Doen navorsing oor hoe die vinne van ‘n vuurpyl lyk en teken ‘n paar voorbeelde in die spasie. Besluit ook hoeveel vinne julle wil gebruik en hoe groot die vinne in verhouding met die lyfgedeelte van die vuurpyl moet wees. Besluit ook watter tipe materiaal die geskikste is om die vinne van te maak. Dit is belangrik om vir die vuurpyl stertvinne aan te sit sodat dit regop kan staan vir die lansering (Sien bylae1 op bladsy 9). Die posisie van die vinne aan die romp is ook uiters belangrik.Figure 1Figure 2
Opdrag 3: Table 3
Gebruik die skets as ‘n templaat en plak die bladsy op karton. Trek die vier vinne af op dikker, stewiger karton. Knip dit netjies uit. Vou die stippellyn om en plak die vinne onder om die bottel mooi ewe ver uit mekaar. Opdrag 4: Table 4
Let wel:Weet jy hoe om hierdie skets van ‘n vin op skaal/in verhouding te vergroot na ‘n vin van ± 20 cm?Trek vierkante bo-oor die skets – vier in die breedte en agt in die lengte. In hierdie geval is elke vierkantjie 5 mm by 5 mm. Trek vierkante van 30 mm by 30 mm op ‘n A4-vel papier – vier in die breedte en agt in die lengte. Trek dan die patroon op die groter blokke oor. Nou het jy ‘n vin van ± 20 cm.
Opdrag 5: Besluit watter tipe rompvin die geskikste is en maak ‘n duidelike vryhandskets van jul keuseTable 5
Opdrag 6: Maak ‘n finale tekening (korrekte grootte en met besonderhede) van ‘n rompvin op ‘n vel papier, wat jul as templaat kan gebruik om op die dik karton of ander geskikte materiaal na te trek. Table 6
Opdrag 7: Maak die romp van die vuurpyl deur die volgende instruksies te volg.Table 7
InstruksiesKnip een 2 ℓ bottel by die tweede lyn net onder die plakker middeldeur (Skets 1). Die deel wat die prop op het, gaan die boonste puntgedeelte van jou vuurpyl vorm. Die heel bottel met die opening ondertoe gedraai, vorm die onderste gedeelte van jou vuurpyl. Jy wil ‘n gewig in die boonste deel van jou vuurpyl hê.Waarom?Die vuurpyl is nie gebalanseer as die enjin in die onderste gedeelte is nie. Dit is die swaarste deel. Jy moet ‘n swaartepunt vind, sodat die massas weerskante eweredig versprei kan word. Daarom is dit nodig om iets swaars in die boonste gedeelte van jou vuurpyl te plaas sodat die vuurpyl meer stabiel kan wees. As die brandstof bykom, is die vuurpyl se onderkant nog swaarder. As ‘n vuurpyl stabiel is, hou dit aan om vertikaal opwaarts te vlieg, sonder om om te tuimel en rigting te verloor. Plaas dus ‘n paar groterige rivierklippies in ‘n banksakkie en plak dit stewig vas op die bodem aan die buitekant van die heel bottel wat onderstebo gehou word Plaas nou die boonste deel van die deurgeknipte bottel bo-op en plak dit stewig aan die heel bottel met maskeerband/sterk breë kleeflint vas.
Opdrag 8: Teken ‘n bo-aansig van die plasing van die vinne. Gebruik ‘n gradeboog en sakrekenaar vir die korrekte spasiëring.Table 8
Ondersoek:1.3 ondersoek uitvoer deur middel van eenvoudige praktiese toetse met betrekking tot aspekte van die tegnologiese kennisvelde (Strukture, Verwerking, Stelsels en Beheer);
Ontwerp:1.7 minstens twee alternatiewe oplossings genereer en die idees annoteer;
Maak:1.10 gepaste gereedskap en materiaal kies en gebruik om produkte deur middel van gepaste tegnieke te maak deur verskillende soorte materiaal akkuraat te meet, uit te merk, te knip/sny of te skei, te vorm of te vervorm, te heg, te las of saam te voeg, en af te rond;
« Previous module in collection Vervoer
Next module in collection » Om ddie swaartepunt van die vuurpyl te vind
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 9, 2009 12:26 am -0500. Add to a lens